 Momentul în care polițiștii din Malaezia distrug mii de platforme miniere bitcoin cu ajutorul unui compactor.
Poliția din Malaezia a distrus 1.069 de platforme miniere bitcoin într-o parcare. Minerii de criptomonede ar fi furat curent electric în valoare de 2 milioane de dolari de la furnizorul local. Furtul de electricitate de către minerii de bitcoin a dus la arderea a trei case în oraș.
Autoritățile din Malaezia au confiscat 1.069 de platforme miniere bitcoin și le-au zdrobit ca parte a unei operațiuni comune între forțele de ordine din orașul Miri și utilitatea electrică Sarawak Energy, scrie Business Insider. Pentru a zdrobi platformele, poliția a folosit un compactor. Momentul a fost publicat de presa locală săptămâna trecută și de atunci, imaginile au devenit virale pe rețelele de socializare.Comisarul adjunct de poliție, Hakemal Hawari, a declarat pentru CNBC că raidul a avut loc după ce minerii ar fi sustras energie electrică în valoare de 2 milioane de dolari de pe liniile electrice Sarawak Energy.Poliția a ales să zdrobească uneltele miniere, mai degrabă decât să le vândă, în conformitate cu o hotărâre judecătorească. Alte țări, cum ar fi China, au luat o cale diferită, licitând platformele confiscate.